
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1861 

15 Δεκεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Χορήγηση κερμάτων ευρώ. 1 

Τροποποίηση και συμπλήρωση της υπ’ αριθμ. 259371/ 
2004 (Β' 781) απόφασης "Χορήγηση οικονομικής 
ενίσχυσης για την ίδρυση και λειτουργία καταφυ¬ 
γίων αδέσποτων ζώων συντροφιάς". 2 

Σύσταση Νομικού Προσώπου Δημοσίου Δικαίου με 
την επωνυμία "ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ 

ΑΓ. ΣΤΕΦΑΝΟΥ". 3 

Ψήφιση του Οργανισμού Εσωτερικής Υπηρεσίας του 

Κ.Α.Π.Η. Δήμου Βούλας. 4 

Έγκριση της απασχόλησης νυκτερινών ωρών εργασίμων 
ημερών και εξαιρέσιμων ημερώντου προσωπικού του 
Αθλητικού Οργανισμού Δήμου Νέας Φιλαδέλφειας 
προς συμπλήρωση του εβδομαδιαίου υποχρεωτικού 
ωραρίου ή καθ’ υπέρβαση αυτού, για το 2004. 5 


ΑΠΟΦΑΣΕΙ Σ 

Αοιθ. οικ.2/66786/0025 (1) 

Χορήγηση κερμάτων ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 1,2, 3, 4 (παρ. 1) και 6 του 
Ν. 2948/2001 (ΦΕΚ Α'242/19.10.2001) "Κυκλοφορία τρα¬ 
πεζογραμματίων και κερμάτων ευρώ και φορολογικές 
ρυθμίσεις για την εισαγωγή του ευρώ". 

2) Το Ν.Δ. 488/74 "Περί κυρώσεως της μεταξύ του Ελλη¬ 
νικού Δημοσίου και της ΤτΕ υπογραφείσας την 21η Ιουνίου 
1973 Σύμβασης δι’ ης ρυθμίζονται τα της κοπής μεταλλικών 
κερμάτων του Δημοσίου και άλλων τινών διατάξεων". 

3) Την αριθ. 2/68152/0025/2.4.2002 απόφαση του 
Υπουργού Οικονομίας και Οικονομικών "Χορήγηση κερ¬ 
μάτων ευρώ στο εξωτερικό". 

4) Την αριθμ.2/15992/0004/23.3.2004 (ΦΕΚ 519/τ 
Β'/17.3.2004) απόφαση "Καθορισμός αρμοδιοτήτων των 
Υφυπουργός Οικονομίας και Οικονομικών". 

5) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 


6) Τα διάφορα αιτήματα συλλεκτών εσωτερικού, απο¬ 
φασίζουμε: 

Εγκρίνο υ με τη χο ρήγηση από τη ν Τ ράπεζα της Ελλάδος 
ακυκλοφόρητων κερμάτων κυκλοφορίας ευρώ σε νομι- 
σματοσυλλέκτες και λοιπούς ενδιαφερομένους του εσω¬ 
τερικού και εξωτερικού, εφόσον υπάρχουν ικανά αποθέ¬ 
ματα για τις συναλλακτικές ανάγκες της χώρας, υπό τις 
ακόλουθες προϋποθέσεις: 

α) Μέχρι εκατό (100) τεμάχια από κάθε αξία κερμάτων 
άπαξ κατ’ άτομο με την επίδειξη της αστυνομικής ταυτό¬ 
τητας και την καταβολή της ονομαστικής αξίας αυτών. 

β) Από εκατόν ένα (101) τεμάχια από κάθε αξία κερμάτων 
και μέχρι πεντακόσια (500) τεμάχια, με την καταβολή της 
ονομαστικής αξίας αυτών προσαυξημένης κατά 15 % (συ¬ 
μπεριλαμβανομένου του Φ.Π.Α.) για τα κέρματα των 1, 2 
και 5 λεπτών και 10 % (συμπεριλαμβανομένου του Φ.Π.Α.) 
γατα κέρματα των 10, 20 και 50 λεπτών, 1 και 2 ευρώ. 

Η χορήγηση μεγαλύτερων ποσοτήτων κερμάτων θα 
πραγματοποιείται στις ανωτέρω τιμές, πλέον των εξόδων 
αποστολής, κατόπιν εγκρίσεως της Δ25ης του Γ.Λ.Κ. 
όπου θα διαβιβάζονται τα σχετικά αιτήματα των ενδιαφε¬ 
ρομένων με περίληψη του σκοπού ώστε να μην προσβάλ¬ 
λεται το νόμισμα ούτε να αφαιρούνται από την κυκλοφο¬ 
ρία τέτοιες ποσότητες κερμάτων με αποτέλεσμα τη δημι¬ 
ουργία προβλημάτων στην νομισματική κυκλοφορία. 

Με το αντίτιμο της ονομαστικής αξίας των χορηγούμε¬ 
νων κερμάτων ευρώ θα πιστώνεται ο λογαριασμός του δη¬ 
μοσίου Νο 234380/4 "Ε.Δ. - Προϊόν από την κυκλοφορίας 
μεταλλικών κερμάτων ευρώ" 

Με το αντίτιμο της υπεραξίας αυτών θα πιστώνεται ο λο¬ 
γαριασμός Νο 2341028325 "Ε.Δ. - Υπεραξία από τη διάθε¬ 
ση ακυκλοφόρητων κερμάτων ευρώ" η αναγγελία της 
οποίας θα στέλνεται στη Δ/νση 25η του Γ.Λ.Κ. 

Εξαιρούνται από τις ανωτέρω προϋποθέσεις οι προμή¬ 
θειες κερμάτων που προορίζονται για την κάλυψη των 
τρεχουσών συναλλαγών (Σούπερ Μάρκετ, καταστήματα 
λιανικής πώλησης κ.α.). 

Καταργείται η αριθμ. 2/68152/0025/2.4.2002 "Χορήγη¬ 
ση κερμάτων ευρώ στο εξωτερικό". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 304402 (2) 

Τροποποίηση και συμπλήρωση της υπ’ αριθμ. 259371/ 
2004 (Β' 781) απόφασης "Χορήγηση οικονομικής ενί¬ 
σχυσης για την ίδρυση και λειτουργία καταφυγίων 
αδέσποτων ζώων συντροφιάς". 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΚΑΙ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1) του άρθρου 7 παρ. 8 του Ν. 3170/2003 "Ζώα συντρο¬ 
φιάς, αδέσποτα ζώα συντροφιάς και άλλες διατάξεις" 
(ΑΊ91). 

2) του άρθρου 39 παρ. 10 του Ν. 2065/1992 "περίεγκρί- 
σεως οικονομικών ενισχύσεων από τους Υπουργούς Οι¬ 
κονομικών και Γεωργίας" (Α' 1113). 

3) του Ν. 356/74 "περί κώδικος εισπράξεων δημοσίων 
εσόδων". 

4) του άρθρου 29Ατου Ν. 1558/1985 "Κυβέρνηση και κυ¬ 
βερνητικά όργανα" (Α' 137), όπως το άρθρο αυτό προστέ¬ 
θηκε με το άρθρο 27 του Ν. 2081 /1 992 "για τον εκσυγχρονι¬ 
σμό των επαγγελματικών οργανώσεων, των εμπόρων, βιο- 
τεχνών και λοιπών επαγγελματιών και άλλες διατάξεις" (Α' 
154) και τροποποιήθηκε με το άρθρο 1 παρ. 2α του Ν. 
2469/1997 "περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις" (Α' 38). 

5) του Π.Δ. 81/2002 (Α' 57) "Συγχώνευση των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών". 

6) της αριθμ. ΔΙΔΚ/Φ. 1 /2/6139/24.3.2004 (Β' 527) Κοινής 
Απόφασης του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης "Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης". 

7) της αριθμ. 14650/ΔΙΟΕ 85/17.3.2004 (Β' 519) Κοινής 
Απόφασης του Πρωθυπουργού και του Υπουργού Οικο¬ 
νομίας και Οικονομικών 1065956/863/Α0006/15.7.2003 
"Καθορισμός αρμοδιοτήτων των Υφυπουργών Οικονο¬ 
μίας και Οικονομικών". 

8) της αριθμ. 230642/23.3.2004 (Β' 525) Κοινής Απόφα¬ 
σης του Πρωθυπουργού και του Υπουργού Αγροτικής 
Ανάπτυξης και Τροφίμων "Ανάθεση αρμοδιοτήτων στους 
Υφυπουργούς Αγροτικής Ανάπτυξης και Τροφίμων Ευάγ¬ 
γελο Μπασιάκο και Αλέξανδρο Κοντό", όπως διορθώθηκε 
(Β' 553). 

9) Το γεγονός ότι από τις διατάξεις της παρούσας από¬ 
φασης προκαλείται δαπάνη ποσού 1.900.000,00 ευρώ, 
περίπου, για το οικονομικό έτος 2004, η οποία θα βαρύνει 
τον Ε. Φ. 29-110 του Τακτικού Προϋπολογισμού του 
Υπουργείου Αγροτικής Ανάπτυξης και Τροφίμων (Κ.Α.Ε. 
2111), αποφασίζουμε: 

Ι.Το άρθρο 1 της Κοινής Υπουργικής Απόφασης αντι¬ 
καθίσταται ως ακολούθως: 

Άρθρο 1 

ΣΚΟΠΟΣ - ΧΡΗΜΑΤΟΔΟΤΗΣΗ-ΚΑΘΟΡΙΣΜΟΣ 
ΠΡΟΫΠΟΘΕΣΕΩΝ, ΔΙΚΑΙΟΛΟΓΗΤΙΚΩΝ, ΤΡΟΠΟΥ 
ΠΛΗΡΩΜΗΣ& ΑΛΛΩΝ ΣΧΕΤΙΚΩΝ ΘΕΜΑΤΩΝ 

1. Εγκρίνουμε το πρόγραμμα οικονομικών ενισχύσεων 
για την ίδρυση ή εκσυγχρονισμό καταφυγίων αδέσποτων 


ζώων συντροφιάς, συμπεριλαμβανομένης της εφαρμο¬ 
γής του προγράμματος περισυλλογής, σήμανσης, κατα¬ 
γραφής, στείρωσης, εμβολιασμού, αποθεραπείας, υιοθε¬ 
σίας ή επανένταξης των αδέσποτων σκύλων. 

2. Καθορίζουμε ως ακολούθως τις προϋποθέσεις, τα δι- 
καιολογητικά, το ύψος και τον τρόπο πληρωμής των Δή¬ 
μων, Κοινοτήτων, Διαδημοτικών φορέων και ζωοφιλικών 
σωματείων που θα ιδρύσουν καταφύγια αδέσποτων ζώων 
συντροφιάς ή θα βελτιώσουν υπάρχοντα καταφύγια, συ- 
μπεριλαμβανομένης της εφαρμογής του προγράμματος 
περισυλλογής, φιλοξενίας (45 ημερών για τους Ολυμπια¬ 
κούς Δήμους μόνο), σήμανσης, καταγραφής, στείρωσης, 
εμβολιασμού, αποθεραπείας, υιοθεσίας ή επανένταξης 
των αδέσποτων σκύλων. 

2. Το άρθρο 2 της Κοινής Υπουργικής Απόφασης αντι¬ 
καθίσταται ως ακολούθως: 

Άρθρο 2 

ΔΙΚΑΙΟΥΧΟΙ - ΠΡΟΫΠΟΘΕΣΕΙΣ 

1. α) Δήμοι, Κοινότητες ή Διαδημοτικοί Φορείς και Ζωο- 
φιλικά Σωματεία, για την ίδρυση ή τη βελτίωση των υπαρ- 
χουσών εγκαταστάσεων καταφυγίων αδέσποτων σκύλων. 

β) Δήμοι, Κοινότητες ή Διαδημοτικοί Φορείς .Φιλοζωικά 
Σωματεία με κατάλληλη υποδομή (σε πάγιες εγκαταστά¬ 
σεις ή οχήματα μεταφοράς ζώων ή σε εμπειρία και αν¬ 
θρώπινο δυναμικό), σε συνεργασία με Δήμους, Κοινότη¬ 
τες ή Διαδημοτικούς Φορείς αναπτύσσουν δραστηριότη¬ 
τες στους επιμέρους στόχους του προγράμματος, όπως 
αναφέρονται στο Νόμο 3170/2003. 

2. α) Οι τεχνικές λεπτομέρειες των εγκαταστάσεων των 
καταφυγίων και τα στοιχεία καταλληλότητας του χώρου 
πρέπει να είναι σύμφωνα με τις διατάξεις του Ν. 604/1977, 
Π.Δ. 463/1978 και την Κοινή Υπουργική Απόφαση 
280262/2003. 

Επιθυμητή είναι η ενδεχόμενη συνεργασία περισσότε¬ 
ρων του ενός φορέων για ίδρυση κοινού καταφυγίου. 

β)Οι όροι υλοποίησης των επιμέρους στόχων του προ¬ 
γράμματος πρέπει να είναι σύ μφωνοι με τις διατάξεις του 
Ν. 3170/2003 και των Υπουργικών Αποφάσεων 280239/ 
2003, 280262/2003. 

3.0 φορέας που θα ενισχυθεί για την ίδρυση ή την βελ¬ 
τίωση καταφυγίου αδέσποτων ζώων ή για την υλοποίηση 
των επιμέρους στόχων του προγράμματος(περισυλλο- 
γής, φιλοξενίας, σήμανσης, καταγραφής, στείρωσης, εμ¬ 
βολιασμού, αποθεραπείας, υιοθεσίας ή επανένταξης των 
αδέσποτων σκύλων),πρέπει να έχει υλοποιήσει εκ των 
προτέρων εκείνες τις δραστηριότητες για τις οποίες θα 
ενισχυθεί οικονομικά. 

4. Οι φορείς υλοποίησης των προγραμμάτων (ίδρυση ή 
την βελτίωση καταφυγίου αδέσποτων ζώων ή υλοποίηση 
των επιμέρους στόχων του προγράμματος) πρέπει να 
έχουν συγκροτήσει τις Επιτροπές του άρθρου 7 της 
Υπουργικής Απόφασης 280239/2003 (Β' 1712). 

5. Οι φορείς λειτουργίας των καταφυγίων οφείλουν να 
εξασφαλίζουν την ελεύθερη πρόσβαση των κτηνιάτρων 
της Κεντρικής Υπηρεσίας του Υπουργείου Αγροτικής 
Ανάπτυξης και Τροφίμων, και των Νομαρχιακών Αυτοδι¬ 
οικήσεων στις εγκαταστάσεις τους ή στους χώρους που 
διενεργούνται στειρώσεις για οποιοδήποτε έλεγχο και να 
ακολουθούν τις υποδείξεις τους. 

6. Οι υπεύθυνοι Δημοτικοί φορείς υλοποίησης των επιμέ- 
ρους στόχων του προγράμματος υποχρεούνται να τεκμη¬ 
ριώνουν τον ακριβή αριθμό των αδέσποτων ζώων που αντι¬ 
μετωπίζουν στα πλαίσια του προγράμματος, τους διενερ- 
γούμενους εμβολιασμούς, τις διαγνωστικές εξετάσεις ή 
την αποπαρασιτική θεραπεία που πραγματοποιούν, σύμ¬ 
φωνα με τις υποδείξεις των προαναφερόμενων Υπηρεσιών. 

7. Οι Δήμοι, Κοινότητες ή Διαδημοτικοί Φορείς και Ζωο- 
φιλικά Σωματεία υποχρεούνται να ολοκληρώσουν το έρ¬ 
γο με ίδια κεφάλαια πέραν της ενίσχυσης που θα τύχουν 
από το Υπουργείο Αγροτικής Ανάπτυξης και Τροφίμων 
και θα το διατηρήσουν σε λειτουργία τουλάχιστον για 10 
χρόνια. 

3.Το άρθρο 4 της Κοινής Υπουργικής Απόφασης αντι¬ 
καθίσταται ως ακολούθως: 

Άρθρο 4 

ΔΙΚΑΙΟΛΟΓΗΤΙΚΑ ΠΟΥ ΣΥΝΟΔΕΥΟΥΝ ΤΗΝ ΑΙΤΗΣΗ 
ΤΟΥ ΕΝΔΙΑΦΕΡΟΜΕΝΟΥ ΦΟΡΕΑ. 

Α.1. Αίτηση των ενδιαφερομένων φορέων, στην οποία 
θα παρατίθενται τα πλήρη στοιχεία του φορέα καθώς και 
του υπεύθυνου εκπροσώπου του φορέα με τον οποίο θα 
έρχονται σε επαφή οι Υπηρεσίες της Κεντρικής και Νο¬ 
μαρχιακής αρμόδιας Αρχής (τηλέφωνο, ίαχ, ταχυδρομική 
διεύθυνση, ηλεκτρονική διεύθυνση) καθώς και ο Αριθμός 
Φορολογικού Μητρώου (Α.Φ.Μ.). 

2. Άδεια ίδρυσης και λειτουργίας καταφυγίου αδέσπο¬ 
των σκύλων. 

3. Καθορισμός της γεωγραφικής περιοχής που θα κα¬ 
λύπτουν οι φορείς για την περισυλλογή των αδέσποτων 
ζώων. 

Σε περίπτωση που οι δικαιούχοιτης παρ. β) του Άρθρου 
2 της παρούσας 

Απόφασης δεν διαθέτουν εγκαταστάσεις στα όρια της 
δικαιοδοσίας τους, ούτε δύνανται να δημιουργήσουν τις 
εγκαταστάσεις αυτές, υποβάλλουν σύμβαση που συνά¬ 
πτουν με άλλο Δήμο ή Κοινότητα ή Διαδημοτικό Φορέα ή 
Ζωοφιλικό Σωματείο και φορείς κτηνιάτρων με την οποία 
αναλαμβάνουν την διενέργεια των λειτουργιών του προ¬ 
γράμματος, όπως προβλέπονται στο Νόμο 3170/2003. 

4. Τίτλο ιδιοκτησίας του οικοπέδου που θα ανεγερθείτο 
καταφύγιο ή θα γίνουν οι βελτιώσεις ή μισθωτήριο συμ¬ 
βόλαιο διάρκειας 15 ετών, εάν πρόκειται για ακίνητα τρί¬ 
των, ή παραχωρητήριο του ιδιοκτήτη προς τον φορέα για 
χρήση του οικοπέδου τουλάχιστον 15ετή για την εξυπη¬ 
ρέτηση του σκοπού αυτού. 

5. Οικονομοτεχνική μελέτη στην οποία γίνεται αναλυτι¬ 
κή περιγραφή των ενεργειών και των δαπανών που θα 
απαιτηθούν για τη ίδρυση ή/καιτη λειτουργία καταφυγίων 
αδέσποτων ζώων συντροφιάς. Στη μελέτη θα συμπερι- 
λαμβάνεται αναλυτική έκθεση και χρονοδιάγραμμα των 
ενεργειών που θα γίνουν καθώς και των δαπανών που θα 
απαιτηθούν για όλες τις εγκαταστάσεις υπογραφόμενα 
από μηχανικό. 

6. Στηνπερίπτωση Φιλοζωικού Σωματείουτο οποίο δρα¬ 
στηριοποιείται στα πλαίσια του προγράμματος, υποχρε- 
ούταινα συνυποβάλλει την Σύμβαση της παρ. Β.2 απάτην 
οποία προκύπτει η δραστηριοποίηση του στα πλαίσια του 
προγράμματος. 

Β Για την ενίσχυση των λειτουργιών του προγράμμα- 
τος(περισυλλογή, φιλοξενία,κτηνιατρική εξέταση, σή¬ 
μανση, καταγραφή, στείρωση, εμβολιασμό κ.λ.π.) 


1. Αίτηση των ενδιαφερομένων φορέων, στην οποία θα 
παρατίθενται τα πλήρη στοιχεία του φορέα καθώς και του 
υπεύθυνου εκπροσώπου του φορέα με τον οποίο θα έρ¬ 
χονται σε επαφή οι Υπηρεσίες της Κεντρικής και Νομαρ¬ 
χιακής αρμόδιας Αρχής (τηλέφωνο, ίαχ, ταχυδρομική δι¬ 
εύθυνση, ηλεκτρονική διεύθυνση) καθώς και ο Αριθμός 
Φορολογικού Μητρώου (Α.Φ.Μ.). 

2. Σύμβαση έργου μεταξύ των συνεργαζόμενων φορέ¬ 
ων για την υλοποίηση του προγράμματος με αναλυτική 
περιγραφή των ενεργειών και των δαπανών που θα πραγ¬ 
ματοποιηθούν για την υλοποίηση των επιμέρους στόχων 
του προγράμματος, δηλαδή αριθμός Δήμων που συνερ¬ 
γάζονται ή συμβάλλονται, αριθμός των αδέσποτων κατ’ 
εκτίμηση στην περιοχή εφαρμογής του προγράμματος, 
περιγραφή του τρόπου αντιμετώπισης των αδέσποτων 
ζώων που θα αντιμετωπιστούν στα πλαίσια του προγράμ¬ 
ματος και κόστος των ενεργειών ανά θηλυκό ή αρσενικό 
αδέσποτο ζώο και ανά στάδιο αντιμετώπισης, προορι¬ 
σμός των στειρωμένων αδέσποτων ζώων, υπεύθυνοι φο¬ 
ρείς φροντίδας των επανατοποθετούμενων ζώων καθώς 
καιτα ονόματα των ατόμωνπου θα συγκροτήσουντις Επι¬ 
τροπές του άρθρου 7 της Υπουργικής Απόφασης 
280239/2003 (Β' 1712). 

3) Αναλυτικό χρονοδιάγραμμα της υλοποίησης των 
στόχων του προγράμματος, υπογραφόμενα από τον δι¬ 
καιούχο και το συμβαλλόμενο ζωοφιλικό σωματείο ή τον 
συμβαλλόμενο φορέα των κτηνιάτρων. 

Μετά τις συντελεσθείσες εργασίες των προαναφερομέ- 
νων δραστηριοτήτων των παραγράφων Α. και Β. του παρό¬ 
ντος άρθρου, θα υποβάλλεται απολογιστική έκθεση των 
συντελεσθεισών εργασιών, το είδος των ενεργειών που 
πραγματοποιήθηκαν. Επιπρόσθετα στην απολογιστική έκ¬ 
θεση αυτή θα συμπεριλαμβάνεται δήλωση της Επιτροπής 
παρακολούθησης του προγράμματος, όπως προσδιορίζε¬ 
ται από την παρ. 1 του άρθρου 7 της Υπουργικής Απόφασης 
280239/2003 (Β' 1712), για τα εξής στοιχεία : ημερομηνία 
επανένταξης των στειρωμένων ζώων, τόπος επανένταξης 
αυτών, αριθμός των επανεντασσόμενων αδέσποτων ζώων, 
ο αριθμός σήμανσης και καταγραφής αυτών, προκειμένου 
η Επιτροπή αξιολόγησης των αιτημάτων χρηματοδότησης 
των επιμέρους στόχωντου προγράμματος να διενεργεί επι¬ 
τόπιους δειγματοληπτικούς ελέγχους για να διαπιστώνει 
την ακρίβεια των δηλωθέντων. 

Η τελική έγκριση χρηματοδότησης θα δίνεται από τον 
Υπουργό Αγροτικής Ανάπτυξης και Τροφίμων, μετά από 
σχετική εισήγηση της Γενικής Διεύθυνσης Κτηνιατρικής - 
Διεύθυνση Κτηνιατρικής Αντίληψης, Φαρμάκων και 
Εφαρμογών (Κ.Α.Φ.Ε.) κατόπιν εισηγητικής έκθεσης της 
Νομαρχιακού επιπέδου Κτηνιατρικής Αρχής. 

Η έγκριση χρηματοδότησης θα δίνεται από τον Υπουρ¬ 
γό μετά από σχετική εισήγηση της Γενικής Διεύθυνσης 
Κτηνιατρικής - Διεύθυνση Κτηνιατρικής Αντίληψης, Φαρ¬ 
μάκων και Εφαρμογών (Κ.Α.Φ.Ε.) κατόπιν εισηγητικής έκ¬ 
θεσης της Νομαρχιακού επιπέδου Κτηνιατρικής Αρχής. 

4.Το άρθρο 5 της Κοινής Υπουργικής Απόφασης αντι¬ 
καθίσταται ως ακολούθως: 

Άρθρο 5 

ΔΙΑΔΙΚΑΣΙΑ ΕΝΤΑΞΗΣ 

Στις Δ/νσεις Κτηνιατρικής των Νομαρχιακών Αυτοδιοι- 

κήσεων συγκροτείται τριμελής επιτροπή αξιολόγησης 
των αιτήσεων και των δικαιολογητικών για την ίδρυση ή 
την βελτίωση καταφυγίων αδέσποτων ζώων που έχουν 
υποβληθεί από τους ενδιαφερομένους φορείς, η οποία 
αποτελείται από τον Πρόεδρο, κτηνίατρο υπάλληλο της 
Δ/νσης Κτηνιατρικής της Νομαρχιακής Αυτοδιοίκησης 
και δύο μέλη ένα μηχανικό και ένα οικονομικό υπάλληλο 
της οικείας Νομαρχιακής Αυτοδιοίκησης με τους ανα¬ 
πληρωτές τους. Η ως άνω επιτροπή θα ελέγχει καιτηνπο- 
ρεία εκτέλεσης του έργου όταν αυτό τύχει ενίσχυσης. 

Στην περίπτωση αξιολόγησης των συμβάσεων για την 
υλοποίηση του προγράμματος αντιμετώπισης των αδέ¬ 
σποτων ζώων συγκροτείται τριμελής επιτροπή που απο- 
τελείται από τον Πρόεδρο κτηνίατρο υπάλληλο της 
Δ/νσης Κτηνιατρικής της Νομαρχιακής Αυτοδιοίκησης 
και δύο μέλη ένα κτηνίατρο και ένα οικονομικό υπάλληλο 
της οικείας Νομαρχιακής Αυτοδιοίκησης με τους ανα¬ 
πληρωτές τους. .Η επιτροπή θα ελέγχει και την πορεία 
εκτέλεσης του προγράμματος αντιμετώπισης των αδέ¬ 
σποτων ζώων. 

Οι Δ/νσεις Κτηνιατρικής αποστέλλουν στη Δ/νση 
Κ.Α.Φ.Ε. του Υπουργείου Αγροτικής Ανάπτυξης και Τρο¬ 
φίμων εισηγητική έκθεση, στην οποία θα αναφέρεται η 
ένταξη ή μη των επιμέρους δραστηριοτήτων στα προ¬ 
γράμματα χρηματοδότησης(ίδρυση ή βελτίωση καταφυ¬ 
γίου αδέσποτων ζώων, υλοποίησης των στόχων του προ¬ 
γράμματος αντιμετώπισης των αδέσποτων ζώων, κ.λ.π.), 
η περιγραφή των ενεργειών που αναλαμβάνονται ανά 
πρόγραμμα, το χρονοδιάγραμμα των εργασιών, το συνο¬ 
λικό ποσό της δαπάνης που θα απαιτηθεί, η δυναμικότη¬ 
τα του καταφυγίου, ο κατά προσέγγιση αριθμός των αδέ¬ 
σποτων που υπάρχουν στον Νομό, ο αριθμός των συνερ- 
γαζόμενων Δήμων, οι παρατηρήσεις των σχετικών 
Επιτροπών αξιολόγησης των αιτημάτων όσον αφορά το 
περιεχόμενο των αιτημάτων μαζί με αντίγραφο της Αίτη¬ 
σης του φορέα κατά περίπτωση προγράμματος. 

Ειδικότερα η δυναμικότητα του υπό χρηματοδότηση 
καταφυγίου που ιδρύει και λειτουργεί Δήμοςή Κοινότητα, 
Διαδημοτικό Κέντρο ή Φιλοζωικό σωματείο, δεν θα πρέπει 
να ξεπερνά τις 80 θέσεις. 

Ενισχύεται έως το 70% του συνόλου των επιλέξιμων δα¬ 
πανών, για την υλοποίηση των χρηματοδοτούμενων δρα¬ 
στηριοτήτων, που αναφέρονται στην παρούσα Απόφαση, 
που προκύπτει από τα δικαιολογητικά. 

Η έγκριση ή η απόρριψη της αίτησης για ενίσχυση ενός 
φορέα, το ύψος του επιλέξιμου κόστους και της οικονομι¬ 
κής ενίσχυσης που θα εγκριθεί για κάθε αίτηση θα καθο¬ 
ρίζονται με απόφαση του Υπουργού Αγροτικής Ανάπτυ¬ 
ξης και Τροφίμων μετά από εισήγηση της Δ/νσης Κ.Α.Φ.Ε. 
του Υπουργείου. Αγροτικής Ανάπτυξης και Τροφίμων Η 
εισήγηση πραγματοποιείται αφού η Δ/νση Κ.Α.Φ.Ε. εκτι¬ 
μήσει διάφορους παράγοντες όπως η ιδιαιτερότητα της 
περιοχής που καλύπτει, η δυναμικότητα των καταφυγίων 
και ο αριθμός των εξυπηρετούμενων Δήμων, ο αριθμός 
των αδέσποτων σκύλων και τα προβλήματα που δημιουρ¬ 
γούν, ο αριθμός των αιτήσεων ανά νομό, ο συνολικός 
αριθμός των αιτήσεων, η τυχόν προϋπάρχουσα υποδομή 
ή δραστηριοποίηση και εμπειρία του συμβαλλόμενου φο¬ 
ρέα στην αντιμετώπιση των αδέσποτων ζώων, κ.λ.π. 

Η Δ/νση Κ.Α.Φ.Ε. ενημερώνει κάθε ενδιαφερόμενο φο¬ 
ρέα για το ύψος της οικονομικής ενίσχυσης που προτίθε- 
ται να του εγκρίνει. Ο φορέας αποστέλλει δήλωση απο¬ 


δοχής ή μη της ένταξής του με την προτεινόμενη οικονο¬ 
μική ενίσχυση μέσα σε δεκαπέντε (15) μέρες από την πα¬ 
ραλαβή της ειδοποίησης. 

5. Μετά το άρθρο 5 προστίθεται νέο άρθρο 6, ως ακο¬ 
λούθως: 

Άρθρο 6 

ΔΙΚΑΙΟΛΟΓΗΤΙΚΑ ΠΟΥ ΥΠΟΒΑΛΛΟΝΤΑΙ ΓΙΑ ΤΗΝ 
ΠΛΗΡΩΜΗ ΤΗΣ ΟΙΚΟΝΟΜΙΚΗΣ ΕΝΙΣΧΥΣΗΣ ΤΩΝ 
ΔΙΚΑΙΟΥΧΩΝ 

1. Αίτηση πληρωμής της οικονομικής ενίσχυσης για κά¬ 
θε δόση, όπου θα αναφέρονται τα συνημμένα δικαιολο- 
γητικά και ο δικαιούχος φορέας θα δηλώνει ότι έλαβε 
γνώση των όρων και προϋποθέσεων του προγράμματος 
και των συνεπειών από τη μη τήρησή τους. 

2. Νόμιμα εξοφλημένα παραστατικά δαπανών, όπως και 
παραστατικά δαπανών από επιτηδευματίες οι οποίοι έχουν 
αναλάβει εκτέλεση εργασιών, παροχή υπηρεσιών κ.α. 
προς ΟΤΑ και Συνδέσμους. Αυτά τα παραστατικά είναι: 

- Για υπηρεσίες τιμολόγιο παροχής υπηρεσιών 

- Για κατασκευές γενικώς αγορά υλικών και για πάσης 
φύσεως επιλέξιμες δαπάνες απαιτείται τιμολόγιο - δελτίο 
αποστολής, φορτωτική και λοιπά παραστατικά που εκδί- 
δονται σε επιτηδευματίες, όπως αυτά προβλέπονται από 
τον ΚΒΣ για κάθε πρόσωπο που συναλλάσσεται με το δι¬ 
καιούχο. 

Όλα τα παραστατικά που υποβάλλονται από τους δικαι¬ 
ούχους φορείς θα πρέπει να είναι πρωτότυπα εκτός από 
την περίπτωση δικαιούχων φορέων που υποχρεούνται 
από τον ΚΒΣ να τηρούν τα πρωτότυπα στο αρχείο τους. 
Σε αυτή την περίπτωση θα προσκομίζονται τα πρωτότυπα 
παραστατικά μαζί με φωτοαντίγραφα. Η Δ/νση Κτηνιατρι¬ 
κής θα θεωρεί το φωτοαντίγραφο ως ακριβές φωτοαντί¬ 
γραφο από το πρωτότυπο και θα θεωρεί τόσο το αντίγρα¬ 
φο όσο και το πρωτότυπο με την ένδειξη (κατά προτίμηση 
με σφραγίδα) "ΕΠΙΔΟΤΗΘΗΚΕ ΣΥΜΦΩΝΑ ΜΕ ΤΗΝ πα¬ 
ρούσα . Κ.Υ.Α.". Η Υπηρεσία θα κρατάειτο αντίγραφο και 
το πρωτότυπο θα παραμένει στο αρχείο του δικαιούχου. 
Η παραπάνω ένδειξη θα υπάρχει και στα πρωτότυπα που 
τηρούνται στην Υπηρεσία. 

3. Πρακτικό της τριμελούς επιτροπής της Απόφασης, 
στο οποίο πιστοποιείται η καλή εκτέλεση του έργου, ανά 
στάδιο και κατά περίπτωση. 

4. Υπεύθυνη δήλωση του Ν. 1599/1986, στην οποία ο δι¬ 
καιούχος θα δηλώνει: 

- ότι η συγκεκριμένη δραστηριότητα που αιτείται για οι¬ 
κονομική ενίσχυση δεν έχει ενταχθεί σε άλλο εθνικό ή κοι¬ 
νοτικό πρόγραμμα χρηματοδότησης 

- ότι ο δικαιούχος θα διατηρήσει το αντικείμενο της 
επένδυσης τουλάχιστον για 10 έτη από το έτος κατα¬ 
σκευής του ή έναρξης του προγράμματος 

- ότι θα αποδέχεται οποιοδήποτε έλεγχο από κάθε αρ¬ 
μόδια αρχή 

- ότι ανήκει ή δεν ανήκει στο κανονικό ή τεκμαρτό καθε¬ 
στώς Φ.Π.Α. και αν το ποσό του Φ.Π.Α. συμψηφίζεται ή 
πρόκειται να ζητηθεί η επιστροφή του από το Δημόσιο. Τα 
ανωτέρω δηλούμενα σχετικά με το καθεστώς Φ.Π.Α. του 
δικαιούχου και αν δικαιούται συμψηφισμό ή επιστροφή, η 
Υπηρεσία θα τα ελέγχει από τις τοπικές Δ.Ο.Υ. 

Τα δικαιολογητικά ένταξης και πληρωμής των δικαιού¬ 
χων θατίθενται σε ατομικούς φακέλους, όπου θα υπάρχει 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23867 


και κατάσταση παραστατικών, από τα οποία θα προκύπτει 
το ύψοςτης κάθε πληρωμής. 

6. Μετά το άρθρο 6 προστίθεται νέο άρθρο 7, ως ακο¬ 
λούθως: 

Άρθρο 7 

ΠΙΣΤΩΣΕΙΣ - ΤΡΟΠΟΣ ΠΛΗΡΩΜΗΣ 

1. Η δαπάνη που προκαλείται 1.900.000,00 ευρώ θα κα¬ 
λυφθεί από τις εγκεκριμένες πιστώσεις Φ29/110 ΚΑΕ 
2111 οικονομικού έτους 2004, με ισόποση μεταφορά στον 
Φ 07/120 Γενική Γραμματεία Τοπικής Αυτοδιοίκησης ΚΑΕ 
2229 "Επιχορήγηση σε ΟΤΑ για λοιπούς σκοπούς". 

2. Όταν οι δικαιούχοι ΟΤΑ συμπληρώσουν τις προϋπο¬ 
θέσεις πληρωμής υποβάλλουν τα απαιτούμενα δικαιολο- 
γητικά, στη Δ/νση Κτηνιατρικής της Νομαρχιακής Αυτοδι¬ 
οίκησης. 

Μετά από την σύγκληση της Επιτροπής αξιολόγησης 
του άρθρου 5 της παρούσας απόφασης, συντάσσεται έκ¬ 
θεση έγκρισης χρηματοδότησης η οποία αποστέλλεται 
στην Δ/νση Κ.Α.Φ.Ε. τμήμα Α. του Υπουργείου. Αγροτικής 
Ανάπτυξης και Τροφίμων. 

Η Δ/νση Κ.Α.Φ. Ε. προβαίνει σε αίτημα χρηματοδότησης 
από την Δ/νση Οικονομικής, Τμήμα Π/Υ, που με την σειρά 
του ζητάει την μεταφορά πίστωσης από την 20η Δ/νση 
Π/Υ, του Γενικού Λογιστηρίου του Κράτους. 

Το Γενικό Λογιστήριο του Κράτους εκδίδει Απόφαση 
Υπ. Οικονομικού για μεταφορά πίστωσης στον Ε.Φ 07-120 
ΚΑΕ 2229. 

Η Απόφαση αυτή διαβιβάζεται στο Υπουργείο Εσωτερι¬ 
κών, Δημόσιας Διοίκησης και Αποκέντρωσης, το οποίο 
υποχρεούται να εκδόσει απόφαση χρηματοδότησης για 
ΟΤΑ και Συνδέσμους, υπογραμμένη από τον Υπουργό 
Εσωτερικών, Δημόσιας Διοίκησης και Αποκέντρωσης. 

Τα χρήματα εκταμιεύονται από τους δικαιούχους μέσω 
Ταμείου Παρακαταθηκών και Δανείων. 

7. Μετά το άρθρο7 προστίθεται νέο άρθρο 8, ως ακο¬ 
λούθως 

Άρθρο 8 

ΓΕΝΙΚΕΣ ΔΙΑΤΑΞΕΙΣ 

1. Τα ανωτέρω ποσοστά ή ποσά ενίσχυσης που ορίζο¬ 
νται με την παρούσα Απόφαση μπορούν να μειωθούν κα¬ 
τά περίπτωση με Κοινή απόφαση των Υπουργών Οικονο¬ 
μίας και Οικονομικών, Εσωτερικών, Δημόσιας Διοίκησης 
και Αποκέντρωσης Αγροτικής Ανάπτυξης, εφόσον οι πι¬ 
στώσεις που εγκρίθηκαν δεν φθάνουν για να ενισχυθούν 
οι δικαιούχοι. 

2. Για την καταβολή των ενισχύσεων που αναφέρονται 
στην παρούσα Απόφαση είναι απαραίτητη η συνεργασία 
των ενδιαφερομένων με τις αρμόδιες περιφερειακές 
Δ/νσεις Κτηνιατρικής πριν να πραγματοποιήσουν τις ενι- 
σχυόμενες δραστηριότητες και εξασφάλιση της σχετικής 
έγκρισης από την Δ/νση Κ.Α.Φ. Ε. του Υπουργείου Αγροτι¬ 
κής Ανάπτυξης και Τροφίμων, εκτός αν ορίζεται διαφορε¬ 
τικά από την παρούσα. 

3. Φυσικά ή νομικά πρόσωπα που ενισχύονται με την πα¬ 
ρούσα Απόφαση και που χαρακτηρίζονται από τις κτηνια¬ 
τρικές Υπηρεσίες ως μη συνεργάσιμα, ή δεν τηρούν τις 
απαιτήσεις της σχετικής νομοθεσίας, αποκλείονται των 
ενισχύσεων που χορηγούνται από το Υπουργείο Αγροτι¬ 
κής Ανάπτυξης και Τ ροφίμων. 


4. Η Απόφαση αυτή ισχύει από την ημερομηνία της δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ 

ΔΗΜ. ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ ΚΑΙ 

ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Θ. ΝΑΚΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 
-♦- 

Αριθ. 08/ΔΤΑ/ 24494 (3) 

Σύσταση Νομικού Προσώπου Δημοσίου Δικαίου με την 

επωνυμία "ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΑΓ. 

ΣΤΕΦΑΝΟΥ". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/1995 
(ΦΕΚ231/Α). 

2) Τις διατάξεις του Ν. 2503/1997 "Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις" (ΦΕΚ 
107/Α/30.5.97). 

3) Τις ρυθμίσεις του άρθρου 29Ατου Ν.1558/1985 που 
προστέθηκε με το άρθρο 27 του Ν.2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την υπ’ αριθ. οικ. 16976/12.11.2003 απόφαση του Γε¬ 
νικού Γραμματέα Περιφέρειας Αττικής για μεταβίβαση 
εξουσίας υπογραφής "Με εντολή Γ ενικού Γ ραμματέα Πε¬ 
ριφέρειας" στο Γενικό Διευθυντή της Περιφέρειας Αττικής. 

5) Την υπ’ αριθ. 164 και 180/2004 αποφάσεις του Δημο¬ 
τικού Συμβουλίου Αγίου Στεφάνου, αποφασίζουμε: 

1) Σύσταση - Επωνυμία 

Συστήνουμε Νομικό Πρόσωπο Δημοσίου Δικαίου με την 
επωνυμία "ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΑΓ. ΣΤΕ¬ 
ΦΑΝΟΥ" στο Δήμο Αγ. Στεφάνου του Νομού Αττικής. 

2) Ο Αθλητικός Οργανισμός Δήμου Αγ. Στεφάνου 
(Α.Ο.Δ.Α.Σ.) έχει έδρα το Δήμο Αγίου Στεφάνου. 

3) Σκοπός του Νομικού Προσώπου είναι: 

α) Η προαγωγή του αθλητισμού στο Δήμο Αγ. Στεφά¬ 
νου. 

β) Η οργάνωση, λειτουργία, διαχείριση και συντήρηση 
των αθλητικών εγκαταστάσεων του Δήμου Αγ. Στεφάνου 
(κλειστό γυμναστήριο, γήπεδο ποδοσφαίρου κ.τ.λ.). 

γ) Η διαχείριση επιχορηγήσεων και κάθε είδους παρο¬ 
χών από το Κράτος (Γ.Γ.Α. κτλ). 

δ) Η διαχείριση κάθε είδους εισφορών, δωρεών, κληρο¬ 
νομιών και κληροδοσιών, μετά από απόφαση αποδοχής 
του Διοικητικού Συμβουλίου. 

ε) Η διαχείριση συνδρομών και κάθε είδους εσόδων από 
τη χρήση των αθλητικών εγκαταστάσεων από φορείς, 
συλλόγους, σωματεία και κάθε αθλούμενο. 

στ) Η ενίσχυση των αθλητικών συλλόγων του τόπου. 

4) Πόροι του Νομικού Προσώπου είναι: 

α) Η ετήσια επιχορήγηση του Δήμου Αγ. Στεφάνου που 
ανέρχεται στο ποσό των 0 15.000,00. 

β) Οι επιχορηγήσεις και κάθε άλλη παροχή από το Κρά¬ 
τος (Γ.Γ.Α. κλπ). 

γ) Οι κάθε είδους εισφορές, δωρεές, κληρονομιές και 
κληροδοσίες, μετά από απόφαση αποδοχής του Διοικητι¬ 
κού Συμβουλίου. 

δ) Οι συνδρομές και κάθε είδους έσοδα από τη χρήση 
των Αθλητικών Εγκαταστάσεων από φορείς, συλλόγους, 
σωματεία και κάθε αθλούμενο. 

ε) Τα έσοδα από το αντίτιμο παροχής υπηρεσιών ή 
πραγμάτων που θα προέρχονται από τον Α.Ο.Δ.Α.Σ.. 

στ) Τα εισοδήματα από την περιουσία του και κάθε άλ¬ 
λη νόμιμη πρόσοδος. 

ζ) Οι εισπράξεις από διαφημίσεις στους χώρους όλων 
των αθλητικών εγκαταστάσεων. 

5) Διοίκηση 

Το Νομικό Πρόσωπο διοικείται από θμελές Διοικητικό 
Συμβούλιο, τα μέλη του οποίου με τους αναπληρωτές 
τους, εκτός του Προέδρου, ορίζονται με απόφαση του 
Δημοτικού Συμβουλίου και αποτελείται από: 

α) Από το Δήμαρχο ή άλλο αιρετό μέλος ή μη που ορί¬ 
ζεται από το Δήμαρχο, ως Πρόεδρος, 
β) Τρεις δημοτικούς συμβούλους, 
γ) Τρεις δημότες ή κατοίκους του Δήμου Αγ. Στεφάνου, 
εκπροσώπους των αθλητικών σωματίων Αγ. Στεφάνου. 

δ) Δύο δημότες ή κατοίκους του Δήμου Αγ. Στεφάνου, 
γνωστούς αθλητικούς παράγοντες. 

Η θητεία του Διοικητικού Συμβουλίου είναι διετής και θα 
ακολουθεί την 1η και 2η διετία της Δημοτικής Περιόδου. 

6) Εκπροσώπηση 

Το Νομικό Πρόσωπο εκπροσωπείται ενώπιον των δικα¬ 
στηρίων και κάθε άλλης δημόσιας αρχής ή παντός τρίτου, 
από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

7) Το νομικό πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις ΕΛΛΗ¬ 
ΝΙΚΗ ΔΗΜΟΚΡΑΤΙΑ και την επωνυμία του και στο μέσον 
το εθνόσημο. 

Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σεβάροςτου Κ.Α. 212.9.4τουπροϋπολογισμούτου 
τρέχοντος οικ. έτους του Δήμου Αγ. Στεφάνου 15.000,00 
ευρώ και τουλάχιστον 15.000,00 ευρώ για καθένα από τα 
επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 26 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗ ΜΑΣ 
-♦- 

Αριθ. 08/Δ.Τ.Α./24519 (4) 

Ψήφιση του Οργανισμού Εσωτερικής Υπηρεσίας του 
Κ.Α.Π.Η. Δήμου Βούλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12του Ν. 1188/1981 όπως 
τροποποιήθηκε με τις όμοιες του άρθρου 8 παρ.5 του Ν. 
2307/1995. 

2. Τις διατάξεις του άρθρου 8 του Ν. 2503/1997. 

3. Τις διατάξεις του Ν. 2190/1994 καθώς & των Π.Δ. 
37α/1987& 22/1990. 

4. Τις διατάξεις των άρθρων 8 & 12 του Ν. 2307/1995 κα¬ 
θώς και του Ν. 2683/1999. 


5. Τις διατάξεις του Ν. 2503/1997 άρθρο 9παρ. 1 και άρ¬ 
θρο 18παρ. 12. 

6. Τις διατάξεις των άρθρων 27&31 του Ν. 3013/02. 

7. Την υπ’ αριθμ. 156/2004 απόφαση του Δημοτικού 
Συμβουλίου Βούλας με την οποία γνωμοδοτεί υπέρ της 
30/2004 απόφασης του Διοικητικού Συμβουλίου του 
Κ.Α.Π.Η. Δήμου Βούλας. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δια¬ 
τυπώθηκε στο 25ο /6.10.2004 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992. 

11. Την υπ’ αριθ. οικ. 16976/12.11.2003 απόφαση του 
Γ ενικού Γ ραμματέα Περιφέρειας Αττικής για μεταβίβαση 
εξουσίας υπογραφής "Με εντολή Γ ενικού Γ ραμματέα Πε¬ 
ριφέρειας" στο Διευθυντή της Τοπικής Αυτοδιοίκησης και 
Διοίκησης Ανατολικής Αττικής, αποφασίζουμε: 

Εγκρίνουμε την υπ’ αριθ. 156/2004 απόφαση του Δημο¬ 
τικού Συμβουλίου Βούλας με την οποία γνωμοδοτεί υπέρ 
της 30/2004 απόφασης του Διοικητικού Συμβουλίου του 
Κ.Α.Π.Η. Δήμου Βούλας που αφορά την ψήφιση του 
Ο.Ε.Υ. και έχει ως εξής: 

ΨΗΦΙΣΗ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
Κ.Α.Π.Η. ΔΗΜΟΥ ΒΟΥΛΑΣ 

Άρθρο 1 ο 

Το ΚΑΠΗ Βούλας αποτελείται από : 

1. ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

Άρθρο 2ο 
ΠΡΟΣΩΠΙΚΟ 

Α. ΤΑΚΤΙΚΟ ΠΡΟΣΩΠΙΚΟ 

Διοικητικό Προσωπικό 

Κλάδος ΔΕΙ - (1) θέση με βαθμό Δ-Α 

Β. ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

(Άρθρο 18παρ. 12 Ν.2503/1997) 

Θέσεις: 6 (έξι) 

Άρθρο 3ο 

Τα προσόντα που απαιτούνται κατά κατηγορία κλάδο 
και ειδικότητα καθορίζονται σύμφωνα με τα ΠΔ 37α 
/1987, ΠΔ 22/1990 & 50/2001 όπως κάθε φορά τροποποι¬ 
ούνται και ισχύουν. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
υπηρεσιακές μεταβολές, τις ηθικές αμοιβές, τα πειθαρχι¬ 
κά αδικήματα, τη λύση της υπαλληλικής σχέσης, τις ποι¬ 
νές από τον παρόντα οργανισμό προβλεπομένων μονί¬ 
μων υπαλλήλων διέπονται από τις διατάξεις των νόμων 
1188/1981, 1586/1986, 1943/1991, 2130/1993 και 
2190/1994. 

Γ ια το προσωπικό με σύμβαση εργασίας ιδιωτικού δι¬ 
καίου έχουν εφαρμογή οι διατάξεις του Π.Δ. 410/1995 και 
του Ν. 1188/1981. 

Άρθρο 4ο 

ΑΡΜΟΔΙΟΤΗΤΕΣ ΚΑΙ ΚΑΘΗΚΟΝΤΑ ΑΥΤΟΤΕΛΟΥΣ 

ΓΡΑΦΕΙΟΥ 

- Έχει την ευθύνη για την αρχειοθέτηση της αλληλογρα¬ 
φίας της υπηρεσίας και την έκδοση των καρτών μελών 

- Τηρείτο Πρωτόκολλο 

- Τηρεί τα πρακτικά των συνεδριάσεων του Διοικητικού 
Συμβουλίου του ΚΑΠΗ Βούλας 

- Έχει τη συνολική ευθύνη για όλη τη διοικητική και ορ¬ 
γανωτική υποστήριξη της υπηρεσίας 

- Εκδίδει τα χρηματικά εντάλματα 

- Είναι υπεύθυνο για τις πληρωμές του προσωπικού και 
λοιπών συνεργατών και προμηθευτών 

- Είναι υπεύθυνο για τις προμήθειες της υπηρεσίας και 
του κυλικείου 

- Ενημερώνει τα μέλη για τις παρεχόμενες υπηρεσίες 

- Συνεργάζεται με το προσωπικό με σκοπό την εύρυθμη 
λειτουργία όλων των υπηρεσιών του Κέντρου 

- Συνεργάζεται με το Διοικητικό Συμβούλιο με σκοπό την 
εύρυθμη λειτουργία όλων των υπηρεσιών του Κέντρου 

- Συνοδεύει τα μέλη του ΚΑΠ Η σε διάφορες εκδηλώσεις 
και εκδρομές 

- Έχει την ευθύνη για την οργάνωση της πρακτικής άσκη¬ 
σης των σπουδαστών που θα εκπαιδεύονται στο Κέντρο 

- Έχει την ευθύνη για την οργάνωση, εκπαίδευση και 
αξιοποίηση των εθελοντών του Κέντρου 

- Σχεδιάζει και υποβάλλει προτάσεις για την υλοποίηση 
ευρωπαϊκών προγραμμάτων που αφορούντηντρίτη ηλικία 

- Έχει την ευθύνη της επικοινωνίας με τους τοπικούς φο¬ 
ρείς της περιοχής για την επίτευξη των σκοπώντου Κέντρου 

- Αντιμετωπίζει κάθε έκτακτο και επείγον θέμα που αφο¬ 
ρά την υπηρεσία 

- Συνεργάζεται με όλες τις αρμόδιες υπηρεσίες του Δή¬ 
μου Βούλας και των ΝΠΔΔ αυτού 

- Συνεργάζεται με τα μέλη στην αντιμετώπιση τυχόν 
ατομικών ή οικογενειακών προβλημάτων σεβόμενοι την 
προσωπικότητα, την αξιοπρέπεια και τα δικαιώματάτους 

- Παρέχει ψυχολογική υποστήριξη μελών με ομαδικές 
συνεδρίες 

- Παρέχει ψυχολογική υποστήριξη μελών με ατομικές 
συνεδρίες 

-Συνοδεύει τα μέλη του ΚΑΠΗ στις εκδρομές και τις ψυ¬ 
χαγωγικές εκδηλώσεις 

- Οργανώνει την πρακτική άσκηση των σπουδαστών 
που θα εκπαιδεύονται στο Κέντρο 

-Οργανώνειτηνπροσφοράτωνεθελοντώντου Κέντρου 

- Παρέχει οργανωτική και διοικητική υποστήριξη στις 
υπηρεσίες που παρέχει το ΚΑΠΗ 

- Συνεργάζεται με τη Δημοτική Επιχείρηση Ανάπτυξης 
Βούλας 

- Συνεργάζεται με την Πνευματική Εστία Βούλας 

- Συνεργάζεται με την Κοινωνική Υπηρεσία του Δήμου 
Βούλας 

- Έχει την ευθύνη για την εξέταση μελών, την παραπο¬ 
μπή μελών σε άλλες ειδικότητες, τη διενέργεια παρακλι- 
νικών εξετάσεων 

- Παρέχει οδηγίες για φαρμακευτική αγωγή 

- Έχει την ευθύνη για τη φύλαξη και διαχείριση του 
φαρμακευτικού και υγειονομικού υλικού του Κέντρου 

- Έχει την ευθύνη για τη φύλαξη αρχείου με τις καρτέ¬ 
λες υγείας των μελών του ΚΑΠΗ Βούλας 

- Παρέχει νοσηλευτική φροντίδα στα μέλη όταν κρίνεται 
απαραίτητο 

- Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας 

- Αναλαμβάνει κάθε θέμα υγείας που αφορά τα μέλη και 
τις οικογένειές τους 


- Εφαρμόζει φυσιοθεραπευτική αγωγή στα μέλη του Κέ¬ 
ντρου που έχουν ανάγκη από αυτή 

- Φυσιοθεραπευτική αγωγή μπορεί να παρασχεθεί και 
στο σπίτι των μελών σε έκτακτες και ειδικές ανάγκες όπου 
κρίνεται απαραίτητο 

- Έχει ως έργο του την αξιοποίηση και τη δραστηριο- 
ποίηση των μελών για δημιουργική απασχόληση και πα¬ 
ραγωγικό έργο με σκοπό την οικονομική τους ενίσχυση. 

- Βοηθά τα μέλη του Κέντρου στην άσκηση για αυτοε¬ 
ξυπηρέτηση και στην ανάπτυξη ειδικών ενδιαφερόντων 

- Είναι υπεύθυνο για τις ομάδες δημιουργικής απασχό¬ 
λησης που αναπτύσσονται στο πλαίσιο λειτουργίας του 
Κέντρου 

- Παρέχει υπηρεσίες στα μέλη του ΚΑΠΗ Βούλας σε 
έκτακτες ανάγκες στο σπίτι (καθαριότητα, μαγείρεμα, 
προμήθειες τροφίμων κλπ). 

- Παρέχει επίσης υπηρεσίες καθαριότητας των γραφεί¬ 
ων της υπηρεσίας και του κυλικείου 

- Παρέχει αφεψήματα στα μέλη του ΚΑΠΗ 

Άρθρο 5ο 

Το ΚΑΠΗ Βούλας μπορεί να χρησιμοποιηθεί σαν Κέντρο 
για τη διεξαγωγή της πρακτικής άσκησης σπουδαστών 
των συναφών σχολών με το αντικείμενο της υπηρεσίας 
(διοικητικών, νοσοκόμων, κοινωνικών λειτουργών, εργο- 
θεραπευτών και άλλων παράίατρικών επαγγελμάτων). 

Ανάμεσα στις δραστηριότητες του Κέντρου είναι και η 
κινητοποίηση, εκπαίδευση και χρησιμοποίηση εθελοντι¬ 
κού προσωπικού σε προγράμματα που θα προέρχονται 
από το Δήμο ή τη Δημοτική Επιχείρηση Ανάπτυξης αυτού 
αλλά και από την ευρύτερη περιοχή. 

Άρθρο 6ο 

ΚΑΛΥΨΗ ΔΑΠΑΝΗΣ 

1. Από τις διατάξεις της παρούσας απόφασης και ειδι¬ 
κότερα από τη σύσταση της μίας (1) θέσης σύμφωνα με 
τις διατάξεις της παρ. 5 του άρθρου 8 του Ν. 2307/1995, 
προκαλείται δαπάνη σε βάρος του προϋπολογισμού τρέ¬ 
χοντος έτους ύψους 23.500.000 ευρώ. 

2. Η ίδια δαπάνη θα καλυφθεί για το 2004 καθώς και για 
τα επόμενα έτη. 

3. Όσον αφορά τις δαπάνες που θα προκληθούν από τις 
συμβάσεις ιδιωτικού δικαίου ορισμένου χρόνου αυτές θα 
καλυφθούν ανάλογα με τις ετήσιες ανάγκες της υπηρεσίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Παλλήνη, 24 Νοεμβρίου 2004 

Με εντολή Γενικού Γραμματέα Περιφέρειας 
Ο Διευθυντής 
ΧΡ. ΚΕΡΑΜΕΚΗΣ 

-♦- 

Αριθ. 551 (5) 

Έγκριση της απασχόλησης νυκτερινών ωρών εργασίμων 
ημερών και εξαιρέσιμων ημερών του προσωπικού του 
Αθλητικού Οργανισμού Δήμου Νέας Φιλαδέλφειας 
προς συμπλήρωση του εβδομαδιαίου υποχρεωτικού 
ωραρίου ή καθ’ υπέρβαση αυτού, για το 2004. 

Ο ΔΗΜΑΡΧΟΣ - ΠΡΟΕΔΡΟΣ ΤΟΥ ΑΘΛΗΤΙΚΟΥ 
ΟΡΓΑΝΙΣΜΟΥ ΔΗΜΟΥ ΝΕΑΣ ΦΙΛΑΔΕΛΦΕΙΑΣ 
(ΑΠΟΦΑΣΗ 26/2004) 

Έχοντας υπόψη: 

1. Τις διατάξεις του άρθρου 89 του Ν. 1188/1981 όπως 

αντικαταστάθηκαν με τις διατάξεις του άρθρου 8 του Ν. 
2307/1995. 

2. Την με αριθ. 26/2003 απόφαση του Δημάρχου με θέ¬ 
μα "Ανάληψη του αξιώματος του Προέδρου του Ν.Π. 
"Αθλητικός Οργανισμός Δήμου Νέας Φιλ/φειας"" και συ¬ 
γκρότηση του Δ.Σ. αυτού. 

3. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003 τ.Α') που αφορούν στην υπερωριακή ερ¬ 
γασία (παραγρ. 1) και σύμφωνα με τις οποίες α) οι ώρες 
απογευματινής υπερωριακής εργασίας δεν μπορεί να 
υπερβαίνουν τις εξήντα (60) ώρες ανά υπάλληλο μηνιαί- 
ως και β) επιτρέπεται η καθιέρωση υπερωριακής εργα¬ 
σίας με αμοιβή κατά τις Κυριακές και εξαιρέσιμες ημέρες 
ή κατά τις νυκτερινές ώρες είτε προς συμπλήρωση της 
υποχρεωτικής εβδομαδιαίας είτε καθ' υπέρβαση αυτής, 
σε υπαλλήλους που ανήκουν σε υπηρεσίες που λειτουρ¬ 
γούν σε 24ωρη βάση μέχρι 16ώρες μηνιαίως ανά υπάλλη¬ 
λο, κ.λ.π. 

4. Την αριθμό οικ. 2/7093/0022/5.2.2004 κοινή υπουργι¬ 
κή απόφαση "Επέκταση των δ/ξεωντου Ν. 3205/2003 στο 
προσωπικό με σχέση εργασίας ιδιωτικού δικαίου, που 
απασχολείται στο Δημόσιο" Ν.Π.Δ.Δ. και ΟΤΑ (ΦΕΚ 
15/Β/5.2.2004). 

5. Τον Ο.Ε.Υ. του "Αθλητικού Οργανισμού Δήμου Νέας 
Φιλ/φειας", όπως ισχύει σήμερα (ΦΕΚ 1554/22.10.2003). 

6. Την υπ' αριθ. 54/2003 απόφαση του Δ.Σ. του Ν.Π.Δ.Δ. 
"Α.Ο.Δ.Ν,Φ." περί έγκρισης της καθιέρωσης της απασχό¬ 
λησης του προσωπικού κατά τις εξαιρέσιμες ημέρες 
προς συμπλήρωση του εβδομαδιαίου υποχρεωτικού 
ωραρίου ή καθ' υπέρβαση αυτού. Την ανάγκη να λειτουρ¬ 
γούν οι αθλητικές εγκαταστάσεις του Α.Ο.Δ.Ν,Φ. και μετά 
την 22η ώρα, επειδή τελούνται αγώνες εθνικών πρωτα¬ 
θλημάτων μπάσκετ -Βόλεϊ και Χάντ-μπωλ στα οποία μετέ¬ 
χουν ομάδες του Δήμου Νέας Φιλαδέλφειας (ΙΩΝΙΚΟΣ, 
Α.Ε.Κ.) καθώς και προπονήσεις ομάδων Α1 και Α2 Εθνικής 
κατηγορίας. 

7. Το γεγονός ότι υπάρχει πίστωση στον προϋπολογι¬ 
σμό του οικ. έτους 2004 στους σχετικούς κωδικούς για 
την καταβολή υπερωριών και αμοιβών εξαιρέσιμων ημε¬ 
ρών και νυκτερινών ωρών. 


Α ΓΙΑ ΤΟ ΜΟΝΙΜΟ ΠΡΟΣΩΠΙΚΟ 


Αριθ. 

προσωπικού 

Κ.Α. 

Προβλεπόμενη 

δαπάνη 

4 

05/113.ΙΑ 

4.400 ευρώ 


05/111.1 

109.000 ευρώ 

Β ΑΟΡΙΣΤΟΥ ΧΡΟΝΟΥ 

Αριθ. 

προσωπικού 

Κ.Α. 

Προβλεπόμενη 

δαπάνη 

1 

05/112.2 

Στο σύνολο αποδοχών 
19.500 ευρώ 


05/113.1 Α 

4.400 ευρώ 


Αποφασίζουμε: 

Εγκρίνουμε την απασχόληση του προσωπικού του 
Αθλητικού Οργανισμού Δήμου Νέας Φιλαδέλφειας (5 
άτομα) κατά τις εξαιρέσιμες ημέρες και νυκτερινές ώρες 
εργασίμων και εξαιρέσιμων ημερών, προς συμπλήρωση 
του εβδομαδιαίου υποχρεωτικού ωραρίου ή καθ’ υπέρ¬ 
βαση αυτού, επειδή οι αθλητικές εγκαταστάσεις του 
Α.Ο.Δ.Ν,Φ. και κυρίως το κλειστό Δημοτικό Γυμναστήριο 
Αθλοπαιδιών, λειτουργούν όλες τις ημέρες του μήνα πά¬ 
νω από 12 ώρες την ημέρα, ως εξής: 

Α) ΓΙΑ ΕΡΓΑΣΙΑ ΕΞΑΙΡΕΣΙΜΩΝ ΗΜΕΡΩΝ & ΝΥΚΤΕΡΙ¬ 
ΝΩΝ ΩΡΩΝ ΕΡΓΑΣΙΜΩΝ & ΕΞΑΙΡΕΣΙΜΩΝ ΗΜΕΡΩΝ 
ΠΡΟΣ ΣΥΜΠΛΗΡΩΣΗ ΕΒΔΟΜΑΔΙΑΙΟΥ ΥΠΟΧΡΕΩΤΙΚΟΥ 
ΩΡΑΡΙΟΥ 


Άτομα: 5 

Β) ΚΑΘ' ΥΠΕΡΒΑΣΗ ΤΟΥ ΕΒΔΟΜΑΔΙΑΙΟΥ ΩΡΑΡΙΟΥ 


Άτομα ώρες 

χρονικό διάστημα 

προβλ. δαπάνη 

5 16 Έκαστος 

έως 31.12.2004 

2.800 ευρώ 


Η ισχύς της απόφασης αυτής αρχίζει ένα μήνα πριν τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νέα Φιλαδέλφεια, 29 Νοεμβρίου 2004 

Ο Δήμαρχος - Πρόεδρος 
ΝΙΚΟΛΑΟΣ ΑΔΑΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




